**DĖL ROKIŠKIO RAJONO SAVIVALDYBĖS TARYBOS 2021 M. GRUODŽIO 23 D. SPRENDIMO NR. TS-262 ,,DĖL ROKIŠKIO RAJONO SAVIVALDYBĖS GYVENTOJŲ MOKĖJIMO UŽ SOCIALINES PASLAUGAS TVARKOS APRAŠO PATVIRTINIMO“ PAKEITIMO**

2022 m. lapkričio 25 d. Nr. TSP-250

Rokiškis

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi bei Mokėjimo už socialines paslaugas tvarkos aprašu, patvirtintu Lietuvos Respublikos Vyriausybės 2022 m. birželio 29 d. nutarimu Nr. 672 „Dėl Lietuvos Respublikos Vyriausybės 2006 m. birželio 14 d. nutarimo Nr. 583 ,,Dėl Mokėjimo už socialines paslaugas tvarkos aprašo pakeitimu“, Rokiškio rajono savivaldybės taryba n u s p r e n d ž i a:

 Pakeisti Rokiškio rajono savivaldybės gyventojųmokėjimouž socialines paslaugas tvarkos aprašą, patvirtintą Rokiškio rajono savivaldybės tarybos 2021 m. gruodžio 23 d. sprendimu Nr. TS-262 ,,Dėl Rokiškio rajono savivaldybės gyventojų mokėjimo už socialines paslaugas aprašo patvirtinimo“ (toliau – Aprašas):

 1. Pakeisti Aprašo 8 punktą ir jį išdėstyti taip:

,,8. Asmens (šeimos) ir Savivaldybės tarpusavio teisės ir pareigos, susijusios su asmens (šeimos) mokėjimu už socialines paslaugas, nustatomos rašytine socialines paslaugas gaunančio asmens ar jo globėjo (rūpintojo), kito teisėto asmens atstovo ir Savivaldybės sutartimi. Sutartyje turi būti nustatyta mokėjimo už socialines paslaugas tvarka, Savivaldybės apskaičiuoto asmens (šeimos) mokėjimo už socialines paslaugas dydžio keitimo atvejai ir informacijos apie Savivaldybės apskaičiuotą asmens (šeimos) mokėjimo už socialines paslaugas dydį (pinigine išraiška) pateikimo socialines paslaugas gaunančiam asmeniui ar jo globėjui (rūpintojui), kitam teisėtam asmens atstovui tvarka“.

2. Skelbti šį sprendimą Teisės aktų registre.

Savivaldybės meras Ramūnas Godeliauskas

Zita Čaplikienė

Rokiškio rajono savivaldybės tarybai

**TEIKIAMO SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2021 M. GRUODŽIO 23 D. SPRENDIMO NR. TS-262 ..DĖL ROKIŠKIO RAJONO SAVIVALDYBĖS GYVENTOJŲ MOKĖJIMO UŽ SOCIALINES PASLAUGAS TVARKOS APRAŠO PATVIRTINIMO“ PAKEITIMO**

**AIŠKINAMASIS RAŠTAS**

 **Parengto sprendimo projekto tikslai ir uždaviniai.** Patvirtinti Rokiškio rajono savivaldybės tarybos 2021 m. gruodžio 23 d. sprendimo Nr. TS-262 ,,Dėl Rokiškio rajono savivaldybės gyventojų mokėjimo už socialines paslaugas tvarkos aprašo patvirtinimo“ pakeitimą.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos socialinių paslaugų įstatymas, Mokėjimo už socialines paslaugas tvarkos aprašas.

**Sprendimo projekto esmė.**

 2022 m. liepos 1 d. įsigaliojo Mokėjimo už socialines paslaugas tvarkos aprašo, patvirtinto Lietuvos Respublikos Vyriausybės 2006 m. birželio 14 d. Nr. 583 nutarimu „Dėl Mokėjimo už socialines paslaugas tvarkos aprašo patvirtinimo“ pakeitimas. Atsisakyta reikalavimo sutartyse dėl asmens (šeimos) mokėjimo už socialines paslaugas nustatyti konkrečius asmens mokėjimo dydžius pinigine išraiška, sudaryta galimybė sutartyse aptarti mokėjimo dydžio keitimo atvejus ir informacijos apie šį dydį pinigine išraiška pateikimo tvarką. Atsižvelgiant į tai, keičiamas Mokėjimo už socialines paslaugas tvarkos aprašas, patvirtintas Rokiškio rajono savivaldybės tarybos 2021 m. gruodžio 23 d. sprendimu Nr. TS-262 „Dėl Rokiškio rajono savivaldybės gyventojų mokėjimo už socialines paslaugas tvarkos aprašo patvirtinimo“, taip:

~~8. Socialines paslaugas gaunančio asmens (šeimos) ir socialines paslaugas teikiančios įstaigos, kurios steigėjas yra Savivaldybė, tarpusavio teisės ir pareigos, susijusios su asmens (šeimos) mokėjimu už socialines paslaugas, nustatomos rašytine asmens (vieno iš suaugusių šeimos narių ar jo globėjo, rūpintojo, atstovo), rentos mokėtojo, kitų suinteresuotų asmenų ir socialines paslaugas teikiančios įstaigos vadovo sutartimi.~~

8. Asmens (šeimos) ir Savivaldybės tarpusavio teisės ir pareigos, susijusios su asmens (šeimos) mokėjimu už socialines paslaugas, nustatomos rašytine socialines paslaugas gaunančio asmens ar jo globėjo (rūpintojo), kito teisėto asmens atstovo ir Savivaldybės sutartimi. Sutartyje turi būti nustatyta mokėjimo už socialines paslaugas tvarka, Savivaldybės apskaičiuoto asmens (šeimos) mokėjimo už socialines paslaugas dydžio keitimo atvejai ir informacijos apie Savivaldybės apskaičiuotą asmens (šeimos) mokėjimo už socialines paslaugas dydį (pinigine išraiška) pateikimo socialines paslaugas gaunančiam asmeniui ar jo globėjui (rūpintojui), kitam teisėtam asmens atstovui tvarka.

**Laukiami rezultatai.** Bus atlikti Mokėjimo už socialines paslaugas tvarkos aprašo, patvirtinto Rokiškio rajono savivaldybės tarybos 2021 m. gruodžio 23 d. sprendimu Nr. TS-262 ,,Rokiškio rajono savivaldybės mokėjimo už socialines paslaugas tvarkos aprašo“, pakeitimai.

**Finansavimo šaltiniai ir lėšų poreikis** – socialinės paslaugos finansuojamos iš savivaldybės biudžeto lėšų, Lietuvos Respublikos valstybės valstybės biudžeto specialiųjų tikslinių dotacijų savivaldybių biudžetams.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**. Teisės aktas įvertintas antikorupciniu požiūriu.

Socialinės paramos ir sveikatos skyriaus vedėjo pavaduotoja Zita Čaplikienė